CELEX: 31981R1898
Language: el
Date: 1981-07-09
Title: Κανονισμός (ΕΟΚ) αριθ. 1898/81 τής Επιτροπής τής 9ης Ιουλίου 1981 περί τροποποιήσεως τών κανονισμών (ΕΟΚ) αριθ. 1054/68 καί (ΕΟΚ) αριθ. 2965/79 όσον αφορά τήν υπαγωγή ορισμένων τυρών σέ ορισμένες δασμολογικές κλάσεις

Avis juridique important

|

31981R1898

Κανονισμός (ΕΟΚ) αριθ. 1898/81 τής Επιτροπής τής 9ης Ιουλίου 1981 περί τροποποιήσεως τών κανονισμών (ΕΟΚ) αριθ. 1054/68 καί (ΕΟΚ) αριθ. 2965/79 όσον αφορά τήν υπαγωγή ορισμένων τυρών σέ ορισμένες δασμολογικές κλάσεις  

Επίσημη Εφημερίδα αριθ. L 188 της 10/07/1981 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 1898/81 ΤΗΣ ΕΠΙΤΡΟΠΗΣ  της 9ης Ιουλίου 1981  περί τροποποιήσεως των κανονισμών (ΕΟΚ) αριθ. 1054/68 και (ΕΟΚ) αριθ. 2965/79 όσον αφορά την υπαγωγή ορισμένων τυρών σε ορισμένες δασμολογικές κλάσεις  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 14 παράγραφος 7,  Εκτιμώντας:  ότι η γερμανική απόδοση του κανονισμού (ΕΟΚ) αριθ. 1054/68 της Επιτροπής της 23ης Ιουλίου 1968 περί καθορισμού του καταλόγου των οργανισμών εκδόσεως πιστοποιητικών που προορίζονται να επιτρέψουν την υπαγωγή ορισμένων γαλακτοκομικών προϊόντων προελεύσεως τρίτων χωρών σε ορισμένες δασμολογικές κλάσεις (2), όπως τροποποιήθηκε τελευταία από τον κανονισμό (ΕΟΚ) αριθ. 1379/81 (3), προβλέπει, στο παράρτημα για την Ελβετία, όσον αφορά τον τυρό Glaris, που υπάγεται στη διάκριση 04.04 Β του Κοινού Δασμολογίου, την ονομασία στη γερμανική γλώσσα των οργανισμών εκδόσεως του πιστοποιητικού· ότι, κατόπιν τροποποιήσεως μιας των ονομασιών αυτών, πρέπει, κατά συνέπεια, να προσαρμοσθεί και το εν λόγω παράρτημα·  ότι ο κανονισμός (ΕΟΚ) αριθ. 2965/79 της Επιτροπής της 18ης Δεκεμβρίου 1979 περί καθορισμού των όρων για την υπαγωγή ορισμένων γαλακτοκομικών προϊόντων σε ορισμένες δασμολογικές κλάσεις (4), όπως τροποποιήθηκε τελευταία από τον κανονισμό (ΕΟΚ) αριθ. 1379/81, πρέπει να προσαρμοσθεί στο παράρτημα ΙΙ υπό το σημείο Β για να εναρμονισθεί η ονομασία των σχετικών τυρών με αυτή που αναφέρεται στο Κοινό Δασμολόγιο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα της γερμανικής αποδόσεως του κανονισμού (ΕΟΚ) αριθ. 1054/68 στη στήλη για την Ελβετία, σχετικά με τη διάκριση 04.04 Β, η ονομασία του οργανισμού εκδόσεως «Schwizerische Kraueterkaesse-Fabrikanten GmbH» αντικαθίσταται από «GESKA Gesellschaft Schweizerische Kraueterkaese-Fabrikanten mbH».  Άρθρο 2  Στο παράρτημα ΙΙ του κανονισμού (ΕΟΚ) αριθ. 2965/79, στο σημείο 1 του γράμματος Β οι όροι «εις τεμάχια συνεσκευασμένα εν κενώ» αντικαθίστανται κάθε φορά από τους όρους «εις τεμάχια συνεσκευασμένα εν κενώ ή εν αδρανεί αερίω».  Άρθρο 3  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Κατόπιν αιτήσεως του ενδιαφερομένου εφαρμόζεται από την 6η Απριλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Ιουλίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 179 της 25. 7. 1968, σ. 25.  (3) ΕΕ αριθ. L 136 της 23. 5. 1981, σ. 11.  (4) ΕΕ αριθ. L 336 της 29. 12. 1979, σ. 15.